Reunió entre el conseller de Sanitat i l'alcalde d'Alboraia per a abordar l'ampliació dels centres Els Furs i Racó de Sant Llorenç
06 de octubre de 2023

El conseller de Sanitat, Marciano Gómez; l'alcalde d'Alboraia, Miguel Chavarría; i la regidora de Salut, Susana Cazorla, han mantingut una reunió per a abordar el funcionament dels quatre centres de salut del municipi situats en els tres nuclis urbans. En concret, el tema posat sobre la taula ha sigut l'ampliació del Centre de Salut Racó de Sant Llorenç, que també serveix fora d'horari de consultes com a Punt d'Atenció Continuada per a tractar urgències, i el de 'els Furs'.

La col·laboració entre totes dues administracions públiques ja ha donat bons fruits en el passat com l'habilitació d'un Punt d'Atenció Continuada per a tractar urgències en el primer centre citat, "però és necessari que continuem millorant el servei per a adaptar-lo a una Alboraia més gran i complexa", explica Chavarría. I és que l'augment de població en els últims anys, donar servei d'urgències als municipis pròxims, l'increment de personal sanitari i, més concretament, de metges, i l'estatus d'Alboraia de centre docent perquè el personal que realitza el MIR facen la seua residència en el servei del municipi, està fent necessari augmentar les instal·lacions sanitàries.

L'alcalde ha qualificat la reunió de fructífera i ha subratllat i agraït "la positiva predisposició del conseller per a col·laborar amb Alboraia a oferir un millor servei sanitari, estudiant diverses vies per a aconseguir-lo".